**26.07.2024(1).**

**E-pasta nosaukums**

Par veselības aprūpes pakalpojumu nodrošināšanu gadījumos, kad traucēta E-veselības sistēmas darbība

**E-pasta teksts**

Nacionālais veselības dienests (turpmāk – Dienests) informē, ka ir traucēta nosūtījumu sadaļa E-veselībā. Atgādinām, ka E-veselības sistēmas darbības traucējumi nevar būt par iemeslu veselības aprūpes pakalpojuma sniegšanas atteikumam. Ārstniecības personām ir jānodrošina pacientu pieņemšanu un konsultēšanu pēc iepriekš veiktā pieraksta arī gadījumā, ja nevar pakalpojuma sniegšanas dienā pārliecināties par nosūtījuma esamību E-veselībā. Par nosūtījuma esamību E-veselībā ir jāpārliecinās, pierakstot pacientu uz pakalpojumu.

 Savukārt pacienta pieņemšanas laikā, ja E-veselības sistēmas darbība ir traucēta, nepieciešamās receptes un nosūtījumus atbilstoši normatīvajiem aktiem ir jāizraksta papīra formātā. Arī gadījumā, ja darbnespējas lapu nevar atvērt tehnisku iemeslu dēļ, ārsts, veicot par to atzīmi pacienta medicīniskajā dokumentācijā, var atvērt darbnespējas lapu nākamo piecu darba dienu laikā, norādot sistēmā darbnespējas perioda pirmo dienu.